UTP เผยเหตุไฟไหม้โรงงานกระดาษที่ปราจีนฯ ไม่กระทบผลิตสินค้า
UTP เผยเหตุไฟไหม้โรงงานกระดาษที่ปราจีนฯ ไม่กระทบผลิตสินค้า
20 เม.ย. 2558

บริษัท ยูไนเต็ด เปเปอร์ จำกัด (มหาชน) หรือ UTP ระบุว่า เมื่อวันที่ 17 เม.ย. เวลา 14.00 น. ได้เกิดเหตุเพลิงไหม้กองวัตถุดิบประเภทเศษกระดาษ ในบริเวณลานเก็บเศษกระดาษ ที่จ.ปราจีนบุรี โดยบริเวณดังกล่าวมีสภาพเป็นลานโล่ง อยู่ห่างจากตัวอาคารโรงงาน
โดยเศษกระดาษได้รับความเสียหายบางส่วน ซึ่งบริษัทอยู่ระหว่างการประเมินมูลค่าความเสียหาย อย่างไรก็ตามความเสียหายทั้งหมดอยู่ในความคุ้มครองของบริษัทประกันภัย
ขณะที่เหตุเพลิงไหม้ดังกล่าวไม่มีผลกระทบต่อการผลิตสินค้าของบริษัทแต่อย่างใด โดยบริษัทยังคงสามารถผลิตและจัดจำหน่ายสินค้าได้ตามปกติ